ইউএস-বাংলার বহরে যোগ হলো দ্বিতীয় এয়ারবাস
নিজেদের বহরে এয়ারবাসের দ্বিতীয় উড়োজাহাজ যুক্ত করেছে ইউএস-বাংলা এয়ারলাইন্স।শনিবার ঢাকার শাহজালাল বিমানবন্দরে এয়ারবাস এ-৩৩০-৩০০ এসে পৌঁছায় বলে এক সংবাদ বিজ্ঞপ্তিতে জানানো হয়েছে।চীনের গুয়াংজু থেকে আসা উড়োজাহাজটি শনিবার ভোর সাড়ে ৫টায় শাহজালাল বিমানবন্দরে পৌঁছায়। ৪৩৬ আসনের উড়োজাহাজটি গ্রহণ করেন ইউএস-বাংলার ঊর্ধ্বতন কর্মকর্তারা।
এয়ারবাসটি বর্তমানে দুবাই, শারজাহ, মাস্কাট, দোহা, কুয়ালালামপুর রুটে পরিচালিত হবে। ভবিষ্যতে এটি দিয়ে সৌদি আরবের জেদ্দা, রিয়াদ, দাম্মামের পাশাপাশি লন্ডন, রোম রুটে যাত্রী বহনের পরিকল্পনা করছে ইউএস-বাংলা।এর আগে গত ৯ ফেব্রুয়ারি একই মডেলের একটি এয়ারবাস বহরে যোগ করেছিল এয়ারলাইন্সটি।এর বাইরে তাদের বহরে ৯টি বোয়িং ৭৩৭-৮০০, ১০টি এটিআর ৭২-৬০০ ও তিনটি ড্যাশ ৮-কিউ৪০০ এয়ারক্রাফট আছে।ইউএস-বাংলা এয়ারলাইন্স বর্তমানে অভ্যন্তরীণ সব রুটসহ আন্তর্জাতিক পথে কলকাতা, চেন্নাই, মালে, মাস্কাট, দোহা, দুবাই, শারজাহ, ব্যাংকক, কুয়ালালামপুর, সিঙ্গাপুর ও গুয়াংজু রুটে নিয়মিত ফ্লাইট পরিচালনা করছে।

এটি দুবাই, শারজাহ, মাস্কাট, দোহা, কুয়ালালামপুর রুটে পরিচালিত হবে।